The Green Berets

The Green Berets er en amerikansk krigsfilm fra 1968 regissert av John Wayne (også hovedrolle). Filmen omhandler amerikanernes krigføring i Vietnam og inneholder politisk budskap som tydelig støtter krigføringen. Filmen ble lagd med aktiv støtte fra Pentagon og det amerikanske forsvaret, noe som blant annet innebar at filmteamet fikk tilgang på autentiske våpen og annet utstyr for filminnspillingen.Aftenposten Aften - Pentagon hjalp til å lage Green Berets (5.7.1969, s.6) Den er viden ansett som en propagandafilmAftenposten weekend - Legenden Wayne i en søppelhaug (20.1.1990, s.38) og det ble protester i flere land hvor den skulle vises.

Filmen fikk hard medfart av filmanmelderne. 

The Green Berets er forøvrig den eneste film om Vietnamkrigen som ble lagd mens denne krigen fremdeles pågikk. 

 Handling 
Reporteren George  er en amerikansk journalist med en kritisk holdning til amerikanernes krigføring i Vietnam. På en briefing angående USAs engasjement i Vietnam blir det demonstrert og forklart hvorfor USAs krigføring er riktig. Skeptiske journalister blir fortalt at den internasjonale kommunismen er hva amerikanerne kriger mot og at de har bevis for dette i form av beslaglagte våpen som stammer fra Sovjet og andre kommunistiske land. Da George fremdeles stiller seg skeptisk blir han utfordret av oberst Mike Kirby, en Green Beret som utfordrer ham til å bli med ham til Vietnam for å se selv. Han tar utfordringen og reiser til Sør-Vietnam hvor han får se ting som gjør at han etterhvert skifter mening.

Om filmen

 Protester 
The Green Berets var en omstridt film og det ble opptøyer flere steder hvor den ble vist. I København ble filmen stanset etter store demonstrasjoner utenfor kinoen.Aftenposten aften - Vietnam-filmen i København stanset av demonstranter (9.5.1969, s.13) I Norge, og spesielt i Oslo, protesterte flere grupperinger mot at den skulle vises på norske kinoer, blant annet AUF, SUF og Solidaritetskomiteen for Vietnam.Aftenposten morgen - Krigserklæring fra Oslo AUF mot film fra Vietnam-krigen (27.5.1969, s.2) Oslo Unge Høyre ønsket imidlertid filmen vist og kom samtidig med krass kritikk av norsk venstreside.Aftenposten morgen - Venstreradikal oppfordring til vold (31.5.1969, s.2) Det Norske Studentersamfund vedtok en resolusjon med protest mot planene om å sette den opp i Norge. De mente filmen var hovedfremstøtet fra USA-imperialismen for å rettferdiggjøre det de omtalte som folkemordet i Vietnam og at den hadde til hensikt å spre propaganda for USA-imperialismen generelt. De mente videre at filmen ville være en like stor provokasjon som å vise en film som hyller Hitlers folkemord under annen verdenskrig.Aftenposten morgen - DSN-resolusjon mot Green Berets på Oslo-kinoene (13.10.1969, s.5) Protestene førte til at den ikke ble satt opp i Oslo. 

Oliver Stone skrev og regisserte anti-krigsfilmen Platoon, delvis som en reaksjon mot denne. Stone hadde selv vært soldat i Vietnam.

 Kritikerne 
Filmen ble dårlig mottatt av anmelderne,Aftenposten morgen - Filmbiter (8.1.1969, s.8) «Hans meget kontroversielle film «The Green Berets» om amerikanernes syv års krig i Vietnam, ble i juni meget dårlig mottatt av kritikerne». noe som gjenspeiles av at den bare har fått 25 % på Rotten Tomatoes. Den amerikanske filmanmelderen Roger Ebert gav den null stjerner og beskrev den som banal og støtende, både for dem som var imot amerikanernes krigføring og dem som var for.Ebert, Roger (1968) Leonard Maltin gav den BOMB, som er hans laveste rangering.

 I rollene 
 John Wayne: Col. Mike Kirby
 David Janssen: George Beckworth
 Jim Hutton: Sgt. Petersen 
 Aldo Ray: Sgt. Muldoon
 Patrick Wayne: Lt. Jamison
 George Takei: Capt. Nim
 Raymond St. Jacques: SFC "Doc" McGee
 Bruce Cabot: COL Morgan
 Jack Soo: Colonel Cai (ARVN)
 Luke Askew: SGT Provo
 Irene Tsu: Lin
 Edward Faulkner: CPT MacDaniel
 Jason Evers: CPT Coleman
 Mike Henry: SGT Kowalski
 Craig Jue: Hamchuck
 Richard "Cactus" Pryor: Collier

 Referanser 

 Eksterne lenker 


Kategori:Dramafilmer fra USA
Kategori:Krigsfilmer fra USA
Kategori:Filmer om Vietnamkrigen
Kategori:Filmer fra 1968
Kategori:Engelskspråklige filmer
Kategori:Propagandafilmer
Kategori:Filmer lagt til Vietnam